Document ID: 31998L0098

ΟΔΗΓΙΑ 98/98/ΕΚ ΤΗΣ ΕΠΙΤΡΟΠΗΣ της 15ης Δεκεμβρίου 1998 για την προσαρμογή, για εικοστή πέμπτη φορά, στην τεχνική πρόοδο της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών (1), όπως τροποποιήθηκε για τελευταία φορά με την οδηγία 98/73/ΕΚ (2), και ιδίως το άρθρο 28 της οδηγίας,
Εκτιμώντας:
ότι το παράρτημα Ι της οδηγίας 67/548/EOK περιλαμβάνει κατάλογο των επικινδύνων ουσιών καθώς και στοιχεία σχετικά με τις διαδικασίες ταξινόμησης και κάθε ουσία, ότι από τις διαθέσιμες επιστημονικές και τεχνικές γνώσεις προκύπτει ότι ο κατάλογος των επικινδύνων ουσιών στο εν λόγω παράρτημα θα πρέπει να προσαρμοσθεί, ότι, κατά συνέπεια, είναι απαραίτητο να τροποποιηθεί ο πρόλογος του παραρτήματος Ι ώστε να περιλάβει αλλαγές της ονοματολογίας, το σχήμα των καταχωρήσεων, σημειώσεις για την ταυτοποίηση, την ταξινόμηση και την επισήμανση των ουσιών και σημειώσεις για την επισήμανση των σκευασμάτων, ότι ο κατάλογος των επικινδύνων ουσιών στο παράρτημα Ι περιλαμβάνει ουσίες για τις οποίες έχουν χορηγηθεί ειδικές προσωρινές παρεκκλίσεις όσον αφορά την ταξινόμηση και την επισήμανση για την Αυστρία και τη Σουηδία με τις πράξεις προσχώρησης της Αυστρίας, της Φινλανδίας και της Σουηδίας, ότι η πράξη ένταξης προβλέπει την αναθεώρηση των απαιτήσεων ταξινόμησης και επισήμανσης για τις ουσίες αυτές ότι η αναθεώρηση αυτή οδηγεί στην προσαρμογή των ταξινομήσεων για ορισμένες ουσίες αυτού του είδους 7
ότι το παράρτημα ΙΙΙ της οδηγίας 67/548/ΕΟΚ περιλαμβάνει κατάλογο φράσεων που υποδηλώνει τον χαρακτήρα των ειδικών κινδύνων που σχετίζονται με τις επικίνδυνες ουσίες και τα σκευάσματα, ότι είναι απαραίτητο να καθιερωθούν νέες φράσεις που να υποδηλώνουν τον κίνδυνο που αντιπροσωπεύουν για την υγεία ορισμένες ουσίες και σκευάσματα 7
ότι το παράρτημα IV της οδηγίας 67/548/ΕΟΚ περιλαμβάνει κατάλογο των φράσεων με συμβουλές ασφαλούς χρήσης για επικίνδυνες ουσίες και σκευάσματα, ότι είναι απαραίτητο να αναθεωρηθούν ορισμένες από τις φράσεις που περιέχουν συμβουλές ασφαλούς χρήσης σχετικά με τους κινδύνους για την υγεία και το περιβάλλον, ότι είναι απαραίτητο να καθιερωθούν νέες φράσεις που να περιέχουν συμβουλές ασφαλούς χρήσης και να σχετίζονται με τους κινδύνους για την υγεία, ότι είναι επίσης απαραίτητο να καθιερωθούν ορισμένες συνδυασμένες φράσεις που να σχετίζονται με τη χρήση των επικινδύνων ουσιών και των παρασκευασμάτων 7
ότι στο παράρτημα VI της οδηγίας 67/548/ΕΟΚ περιλαμβάνεται οδηγός για την ταξινόμηση και επισήμανση των επικίνδυνων ουσιών και παρασκευασμάτων, ότι είναι απαραίτητο να τροποποιηθεί αυτός ο οδηγός 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών σχετικά με την εξάλειψη των τεχνικών εμποδίων στο εμπόριο των επικίνδυνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 67/548/ΕΟΚ τροποποιείται ως εξής:
1. Το παράρτημα Ι τροποποιείται ως εξής:
α) Το κείμενο στο παράρτημα 1Α της παρούσας οδηγίας αντικαθιστά το αντίστοιχο κείμενο στον πρόλογο.
β) Οι καταχωρήσεις του παραρτήματος 1Β της παρούσας οδηγίας αντικαθιστούν τις αντίστοιχες καταχωρήσεις.
γ) Προστίθενται οι καταχωρήσεις του παραρτήματος 1C της παρούσας οδηγίας.
δ) Οι καταχωρήσεις του παραρτήματος 1D της παρούσας οδηγίας διαγράφονται.
2. Το παράρτημα 2 της παρούσας οδηγίας εντίθεται στο παράρτημα ΙΙΙ.
3. Το παράρτημα IV τροποποιείται ως εξής:
α) Οι φράσεις του παραρτήματος 3Α της παρούσας οδηγίας αντικαθιστούν τις αντίστοιχες φράσεις.
β) Προστίθενται οι φράσεις του παραρτήματος 3Β της παρούσας οδηγίας.
γ) Προστίθενται οι συνδυασμένες φράσεις του παραρτήματος 3C της παρούσας οδηγίας.
4. Το παράρτημα VI τροποποιείται όπως καθορίζεται στο παράρτημα 4 της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο έως την 1η Ιουλίου 2000. Πληροφορούν αμέσως την Επιτροπή σχετικά. Ενημερώνουν αμέσως την Επιτροπή σχετικά.
Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται από παραπομπή στην παρούσα οδηγία κατά την επίσημη δημοσίευσή τους. Τα κράτη μέλη ορίζουν την εν λόγω αναφορά.
2. Τα κράτη μέλη κοινοποιούν στην Επιτροπή τις κύριες διατάξεις της εθνικής νομοθεσίας που εγκρίνουν στον τομέα που καλύπτει η παρούσα οδηγία καθώς και συσχετιστικό πίνακα μεταξύ της παρούσας οδηγίας και των εγκεκριμένων εθνικών διατάξεων.
Άρθρο 3
Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 15 Δεκεμβρίου 1998.

Labels: 12
3
15
20